
 Translator: Prema Sudiana



 I Chandu terus makeber ngancan tegeh. Tegeh kanti di tongos bintange ane kelap-kelip di sampingne.



 "Kenken rasan kenehe, Chandu?" ada bintang ane matakon.



 "Icang marasa melah!" saut I Chandu.



 Nadak, bintang-bintange ento magojodan. Lan magejeran.








 Makeber, makeber macelep ka taman. Tolih! Kupu-kupu ane jegeg.



 "Halo, kenken kabare?" panyapa kupu-kupune ento.



 "Melah, suksma," saut I Chandu.





 I Chandu makeber ngancan tegeh. Makeber, makeber. Ia matemu ngajak kedis petingan.



 "Halo! Kenken kabare?" patakon I Kedis Petingan.



 "Melah pesan, suksma," sautne I Chandu.





 Lantas I Chandu buin makeber ngancan tegeh. Makeber, makeber, ia matemu ngajak I Kedis Sikep.



 "Halo timpal icange! Kenken kabare?" patakon I Kedis Sikep.



 "Icang melah," pasaut I Chandu.





 I Chandu makeber ngancan tegeh lan ngancan tegeh. Pangenahne aluh pesan. Makeber, makeber.



 Ngancan tegeh kanti ia matemu ngajak kapal terbang.



 "Eh, Chandu, kenken kabar caine?" patakon kapal terbange ento.



 "Melah. Lan dumogi pajalan caine antar!" enggal I Chandu masaut.





 Buin I Chandu makeber ngancan tegeh, tegehan teken ane suba-suba.



 Makeber, makeber.



 Ada roket ane nyapa I Chandu.



 "Halo, Tuan, kenken kabare?" rokete ento matakon.



 "Melah pesan," saut I Chandu sambilanga makenyem.





 I Chandu terus makeber ngancan tegeh. Tegeh kanti di tongos bintange ane kelap-kelip di sampingne.



 "Kenken rasan kenehe, Chandu?" ada bintang ane matakon.



 "Icang marasa melah!" saut I Chandu.



 Nadak, bintang-bintange ento magojodan. Lan magejeran.





 Tau-tau, memenne sedekan nundunin.



 "Rahajeng semeng, kenken kabare?"



 I Chandu ngelut memenne lan ngraos.



 "Icang konden taen marasa melah cara jani."

 Makeber Tegeh (Balinese)



 Jalan barengin pajalan I Chandu sedek ia ngipi makeber. Apa ipian ragane?



 This is a Level 2 book for children who recognize familiar words and can read new words with help.

